Lars Uno Thulin

Lars Uno Thulin (født 25. mars 1939 i Uddevalla, død 14. mars 2002) var en norsk sivilingeniør i kjemi som gjorde tjeneste som statssekretær for Arbeiderpartiet og som etter en periode knyttet til Den norske Creditbank i 1992 ble sjef for Statkraft. 

 Biografi 
Thulin vokste opp i Fredrikstad. Han studerte ved Norges tekniske høgskole og ble sivilingeniør i kjemi i 1965. Han ble vitenskapelig assistent ved Institutt for fysikalsk kjemi og var siden forskningstipendiat Norges Teknisk-Naturvitenskapelige Forskningsråd. Fra 1970 var han fakultetssekretær ved Universitetet i Trondheims utbygningssekretariat. I 1971 tok han licentiatgrad med utmerkelse. 

15. juli 1975 ble han utnevnt til statssekretær i Kirke- og undervisningsdepartementet for statsråd Bjartmar Gjerde. Denne stillingen hadde han til Trygve Brattelis andre regjering gikk av 15. januar 1976. Fra 1977 til 1989 var han banksjef, og etter hvert viseadministrerende direktør i Den norske Creditbank. Fra 1989 til 1992 var han så departementsråd i Næringsdepartementet, en stilling han hadde til han i 1992 ble administrerende direktør i Statkraft. Thulin sluttet i Statkraft i 2001 og døde i 2002.

 Referanser 

 Kilder 
 Hvem Hva Hvor 1975 side 85

 Eksterne lenker 

  Arvid Bryne: Trollstemt fossegrim. Artikkel i Dagbladet 27. april 2001

Kategori:Norske sivilingeniører
Kategori:Statssekretærer fra Ap
Kategori:Norske departementsråder
Kategori:Norske bankfolk
Kategori:Nordmenn født i Sverige
Kategori:Personer fra Fredrikstad kommune